Маттиас Заммер

Маттиас Заммер (; 5 қыркүйек 1967 жыл, Дрезден, ГДР) — германиялық футболшы, жартылай қорғаушы, футбол жаттықтырушысы.

 Карьерасы 

 Клубтық 
Карьерасын 1985 жылы туған қаласындағы өзінің әкесі Клаус Заммер жаттықтыратын "Динамо" (Дрезден) клубында бастады. Шабуыл шебінде ойнап, 1985/86 жылғы маусымда сегіз голдың авторы атанды. Келесі маусымда жаттықтырушы ауысты да, Заммер өзіне ыңғайлырақ келетін жартылай қорғаныс шебіне жылжыды. 1988/89 жылғы маусымда ГДР чемпионы атанды.

1990 жылы жазда "Штутгартқа" ауысты. 1990/91 жылғы маусымда 11 голдың авторы атанды. 

1992 жылы Германия чемпионы атанған соң, "Интернационалеге" ауысып, 1994 жылы қаңтарда Германияға оралды да, "Боруссия" ойыншысы атанды. 1995, 1996 жылы Заммер Германияның үздік футболшысы атанды.

1998 жылы ауыр жарақатының кесірінен карьерасын ерте аяқтауға мәжбүр болды.

 Ұлттық құрама 
1987 жылы ГДР құрамасы сапындағы тұңғыш ойынын өткізді.

1990 жылдан бастап біріккен Германия сапында ойнай бастады. 1992, 1996 жылдары Еуропа чемпионатына, 1994 жылы әлем чемпионатына қатысты.

1996 жылы Германия Еуропа чемпионы атанды да, Заммер турнирдің үздік ойыншысы деп танылды. Өкінішке орай бұл оның ғұмырындағы соңғы ірі турнир еді.

 Бапкерлік карьерасы 
2000 жылы "Боруссия Дортмунд" клубының бапкерлер штабына енді. Ұзамай клубтың бас жаттықтырушысы боп тағайындалды да, 2002 жылы Германия чемпионы атанды, УЕФА Кубогының финалына дейін жетті. 

2005 жылы жазда бапкерлік карьерасын аяқтайтынын мәлімдеді.

 Жетістіктері 

 Ойыншы ретінде 

 «Динамо» (Дрезден)

 ГДР чемпионы (2): 1989, 1990
 ГДР кубогы: 1990

 «Интернационале»

 Италия чемпионатының күміс жүлдегері: 1993

 «Штутгарт»

 Германия чемпионы: 1992

 «Боруссия» Дортмунд

 Германия чемпионы (2): 1995, 1996
 УЕФА чемпиондар лигасы: 1997
 Құрлықаралық кубок: 1997

 Германия

 Еуропа чемпионы: 1996

 Бапкер ретінде 

 «Боруссия» Дортмунд

 Германия чемпионы: 2002

 Жеке 

 Алтын доп иегері (France Football): 1996
 Германияның жыл футболшысы: 1995, 1996
 Еуропа чемпионатының үздік футболшысы: 1996

 Сілтемелер 
Дрезденнен шыққан индивидуалист

Санат:ГДР футболшылары
Санат:ГДР Ұлттық футбол құрамасының ойыншылары
Санат:Германия футболшылары
Санат:Германия Ұлттық футбол құрамасының ойыншылары
Санат:Динамо Дрезден ФК ойыншылары
Санат:Штутгарт ФК ойыншылары
Санат:Интернационале ФК ойыншылары
Санат:Боруссия Дортмунд ФК ойыншылары
Санат:Германия футбол жаттықтырушылары
Санат:Боруссия Дортмунд ФК жаттықтырушылары
Санат:Штутгарт ФК жаттықтырушылары
Санат:Футболдан Еуропа чемпиондары
Санат:Алтын доп иегерлері